*****
ΚΑΝΟΝΙΣΜΟΣ (ΕΟΚ) αριθ. 1213/87 ΤΗΣ ΕΠΙΤΡΟΠΗΣ
της 30ής Απριλίου 1987
σχετικά με μέτρα διατήρησης στον τομέα των οπωροκηπευτικών όσον αφορά τα κουνουπίδια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 5 και 155,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (2),
Εκτιμώντας:
ότι, σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72, πρέπει για καθένα από τα προϊόντα που αναφέρονται στο παράρτημα ΙΙ του εν λόγω κανονισμού και για κάθε περίοδο εμπορίας να καθορίζεται τιμή βάσης και τιμή αγοράς · ότι η εμπορία των εν λόγω προϊόντων που συγκομίζονται κατά τη διάρκεια μιας συγκεκριμένης περιόδου παραγωγής εκτείνεται, όσον αφορά τα κουνουπίδια, από το Μάιο μέχρι τον Απρίλιο του επόμενου έτους· ότι, όσον αφορά το προϊόν αυτό, το Συμβούλιο δεν έχει ακόμα καθορίσει την τιμή βάσης και την τιμή αγοράς που εφαρμόζονται από την 1η Μαΐου 1987· ότι η Επιτροπή, κατ' εφαρμογή των καθηκόντων που της έχουν ανατεθεί από την συνθήκη, οδηγείται να λάβει τα απαραίτητα μέτρα διατήρησης για να εξασφαλισθεί η συνέχιση της λειτουργίας της κοινής γεωργικής πολιτικής στον τομέα των εν λόγω οπωροκηπευτικών· ότι τα μέτρα αυτά λαμβάνονται για σκοπούς διατήρησης και δεν προδικάζουν τις αποφάσεις σχετικά με τις τιμές του Συμβουλίου για την περίοδο εμπορίας 1987/88·
ότι στα πλαίσια των εν λόγω μέτρων διατήρησης είναι σκόπιμο να εξασφαλισθεί η συνέχιση της λειτουργίας του καθεστώτος των παρεμβάσεων που προβλέπεται στα άρθρα 15 και 19 του προαναφερόμενου κανονισμού (ΕΟΚ) αριθ. 1035/72· ότι, για το σκοπό αυτό, είναι σκόπιμο να καθορισθούν για τον Μάιο 1987 τα ποσά που πρέπει να ληφθούν υπόψη σαν στοιχεία το του υπολογισμού για τον καθορισμό των τιμών που χρησιμοποιούνται κατά τις προαναφερόμενες ενέργειες παρέμβασης· ότι τα ποσά που λαμβάνονται υπόψη κατ' αυτόν τον τρόπο αντιστοιχούν στο επίπεδο των τιμών βάσης και αγοράς που καθορίζονται για την περίοδο εμπορίας 1986/87, προσαρμοσμένα όμως στα κουνουπίδια «σε φύλλα» της ποιοτικής κατηγορίας Ι·
ότι επιτρέπεται στην Ισπανία κατά την πρώτη φάση και στην Πορτογαλία κατά το πρώτο στάδιο να διατηρήσουν, στον τομέα των οπωροκηπευτικών, την ρύθμιση που ίσχυε υπό το προηγούμενο εθνικό καθεστώς όσον αφορά την οργάνωση της εσωτερικής γεωργικής αγοράς, τηρουμένων των προϋποθέσεων που προβλέπονται στα άρθρα 133 έως 135 και 262 έως 265 αντιστοίχως της πράξης προσχώρησης· ότι, κατά συνέπεια, τα ποσά που καθορίζονται στον παρόντα κανονισμό ισχύουν μόνον για την Κοινότητα στη σύνθεση που είχε στις 31 Δεκεμβρίου 1985,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ενέργειες παρέμβασης που προβλέπονται στα άρθρα 15 και 19 του κανονισμού (ΕΟΚ) αριθ. 1035/72 πραγματοποιούνται για τα κουνουπίδια κατά τον Μάιο 1987 σε τιμές που καθορίζονται βάσει των ακόλουθων ποσών:
- τιμή βάσης: 30,96 ECU/100 καθαρού βάρους,
- τιμή αγοράς: 13,47 ECU/100 καθαρού βάρους.
Τα ποσά αυτά αναφέρονται στα κουνουπίδια «σε φύλλα» της ποιοτικής κατηγορίας Ι, που παρουσιάζονται σε συσκευασία.
Άρθρο 2
Ο παρών κανονισμός αρχίζει να ισχύει την 1η Μαΐου 1987.
Οι διατάξεις του παρόντος κανονισμού εφαρμόζονται με την επιφύλαξη των αποφάσεων που θεσπίζονται από το Συμβούλιο σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Απριλίου 1987.